PÖÖRDEPUNKT
Tere tulemast Pöördepunkti! Meil on täna väga eriline saade.
Tahame ümber lükata müüte, mis levivad puuete kohta
ja mõjutavad sind või su lähedasi.
Jää meiega ja kuuled, mis need täpselt on.
Kõigepealt läheme Ugandasse ja kuuleme ühe abielupaari missioonist.
Naine on pärit Ohiost. - Tahtsime midagi nende jaoks teha.
Mees on pärit Alabamast.
Hoiame suhteid politseiga, et nad teaksid, kuhu läheme.
See noor abielupaar elab koos Uganda eemalasuvas piirkonnas.
Isegi ei suuda uskuda vahel, et see on mu elu.
Ärkan iga päev Aafrikas.
Ümbrus on kahtlemata maaliline.
Kuid miski siin maailma nurgas...
...pole lihtne.
Oi, see ajab küll närvi!
Lõpuks saavad nad mäest üles.
Ei tea, kas sajab veel? - Siis aga kogevad äkilist tulvavett
rohkest vihmasajust.
Vaesed lambad!
Kuid see on nende kodu.
Oleme teel Kemioni, mis on üks suuremaid Ik rahva keskusi,
üks grupp külasid.
2008. aastast on Amber ja Terrill elanud Ik rahva keskel.
Ik suguharus on u 10 000 inimest ja nad elavad Keenia piiri lähedal.
Ta ütleb, et valu on vöökohal. Kas see on taga või ees?
Amber on meditsiiniõde.
Peame kliinikut esmaspäeval, kolmapäeval, reedel 9.00 - 13.00.
Võtan vastu 75-100 inimest nädalas.
Terrill on keeleteadlane.
Mu enda keeleõppestiil on selline, et veedan palju aega keele keskel.
Ik rahval on alati olnud suuline kultuur,
kuid tänu Terrili ja ta tiimile saavad nad midagi,
mida neil varem polnud - kirjakeele.
Alustame tähestikust, proovitähestik on olemas.
Kui tähestik on valmis, alustab ta oma põhimissiooniga -
anda Ik rahvale Piibel nende oma keeles.
Õpin ik keelt tõlkima.
Kui seda õpin tõlkima, võin tõlkida ükskõik mida.
Terrill ja Amber töötavad Wycliffe'i tõlkidena -
maailma suurimas Piiblitõlkeorganisatsioonis.
Mitu aastat tagasi alustas Wycliffe projekti,
et miljonid võiksid lugeda Piiblit oma emakeeles.
Ütle üks sõna, mis kirjeldaks seda kampaaniat, mida algatad?
Jumala-suurune.
Selle projekti eesmärk on alustada keelearendus -ja Piiblitõlkeplaan
umbes 200 miljonile inimesele,
kes esindavad 2400 keelterühma üle maailma.
Bob Creson on Wycliffe USA direktor.
75% nendest keelerühmadest asuvad nendes 3 maailmaosas.
Inimlikult oleks see võimatu, kui Jumal poleks osa sellest.
Piibli tõlkimise kiirendamiseks kasutatakse nüüd tarkvara,
mis kohandab sõnu ja väljendeid suguluskeeltest
ja paneb kokku Piibli esialgse mustandversiooni.
Mõned on mõne kuuga Uue Testamendi visandi koostanud.
Võtab siiski aastaid, et neid üle kontrollida,
kuid see kiirendab protsessi, et rahvusgrupid saaksid Pühakirja.
See on kui muusika Ik rahva kõrvadele.
Tahame väga lugeda Piiblit oma keeles,
nii paljudel rahvastel on see emakeeles -
ameeriklastel, sakslastel jt - nüüd on meie kord!
Kuni see sünnib, jätkavad Terrill ja Amber eeltööd Piibli tõlkimiseks,
parandades Ik rahva elu praktiliste asjade läbi
nagu teadmised tervisest ja töövõimalused.
Tal on ilmselt tuhud alanud.
Üks taoline praktilise abi osutamine tähendas hiljaaegu põllule sõitmist.
Kui muud üle ei jää, peame teda kandma.
Ta pidi aitama sünnitusvaludes Ik naist keset põldu.
Mõned tunnid hiljem...
...võttis naine vastu oma esimese poja.
Seeläbi, et inimesed teavad meid ja me tegemisi,
võivad nad öelda: me tunneme neid
ja nad on meile appi tulnud.
Seetõttu võtame nad omaks.
Milline inspireeriv lugu!
Ma ei tea, mida teeksin, kui peaksin uue tähestiku mõtlema.
Tulekul - juhtnöörid eksperdilt, kuidas hakkama saada ühe puudega.
Pärast pausi saame teada, mis see täpselt on.
PÖÖRDEPUNKT
Kellel on janu, see tulgu minu juurde ja joogu.
Kes usub minusse..
..selle ihust voolavad elava vee jõed. Johannese 7:37
Tere tulemast tagasi!
Minuga on käitumisanalüütik Lauren Browni Autismikeskusest.
Suur aitäh tulemast!
Alustame kohe - mis on autism?
Autismi iseloomustavad kolm arengumahajäämust -
kommunikatsioon, sotsiaalne suhtlemine,
tavaliselt ka käitumise või meeleline osa.
See võib olla probleemne käitumine või erinevad meelelised vajadused.
Tavaliselt märkame neid tunnuseid enne 3.-5. eluaastat.
Tihti arenevad lapsed normaalselt esimesed 1-1,5 aastat.
Kuidas saan aru, kas mu laps lihtsalt jonnib ja käitub halvasti,
või tal on hoopis autism?
Esimesed tundemärgid on mahajäämus rääkimisel ja sotsiaalsel suhtlemisel.
See tähendab, et lapsel ei arene suhtlemisoskused:
näiteks žestid, üksikud sõnad isegi.
Elu esimesel aastal peaksid nad rääkima ühesõnaliste lausetega.
Tihti nad omandavad selle, kuid siis kaotavad selle oskuse
või nad ei õpigi neid sõnu.
Sotsiaalsel suhtlemisel ei vaata nad silma,
nad ei jaga infot, rõõmu.
Kui ehitad klotsidest torni ja see on põnev,
siis paljud lapsed tahavad seda näidata.
Vähemalt otsivad su näost rõõmu.
Autistlikud lapsed aga ei jaga tihti seda informatsiooni.
Nii et see ei tähenda, et võrdlen last naabrite samavanuste lastega?
Võib ka nii, kuid võite jälgida, millised on tavapärased arengunormid.
Näiteks, kui aastane laps ei räägi, pole midagi.
Kui aga kaheaastane ei räägi, või oskab vaid üksikuid sõnu,
siis seda peaks uurima.
Kui laps ei vaata sulle kunagi otsa, kui ta ei jaga rõõmu sinuga.
See ei tähenda, et laps pole rõõmus, vaid et ta ei jaga seda.
Küsin sinult kui eksperdilt,
võib-olla riikides, kus autismist ei teata palju või sellega ei tegelda,
kuid märkan midagi murettekitavat oma lapse juures,
mida peaksin ette võtma, et teada saada,
kas lapsel on autism, ja mida siis teha?
Autism on neurobioloogiline häire,
mille tulemusena on ajus toimunud muutused.
Kui sul on kahtlusi, et see võib autism olla,
pöördu kindlasti psühholoogi või arsti poole.
Loodetavasti ka piirkondades, kus pole nii palju võimalusi,
on neil ligipääs paarile hindamisvahendile -
näiteks M-CHAT, see on kontrollnimekiri, mis näitab,
kas lapsel on autsimi risk.
M-CHAT.
Kust ma selle saan?
Arstidel on ligipääs sellele.
Usun, et selle leiab ka internetist.
Lisaks on üks keerukam hindamisvahend - ADOS.
See on mängupõhine psühholoogiline hinnang,
mille võib läbi viia pshühhiaater või õppespeatsialist.
Veel üks küsimus sulle:
ütleme, et avastasin, et mu lapsel on autism,
aga mul pole rahalisi võimalusi teda aidata.
Kas peaksin paanikasse sattuma?
Paanikaks pole põhjust.
Lapsevanemana peaksid kõigepealt leidma tuge.
Olukord on kindlasti emotsionaalne, palju katsumusi on ees.
Otsi ka abi haridussüsteemist, mis on saadaval -
koolist, räägi õpetajaga.
Neil lastel on tihti käitumisprobleeme suhtlemise tõttu.
Kui sul pole sõnu, millega oma vajadusi väljendada,
tekib tihti probleemne käitumine.
Jaga õpetajaga informatsiooni autismi kohta.
Aita neil mõista, et kui on probleemne käitumine,
siis peame õpetama lapsele parema väljendusviisi.
Palju head materjali on saadaval.
Internetis, raamatutes. www.thebrowncenter.org
Võid lugeda positiivse käitumise tugevdamisest ja kujundamisest.
Isegi ka kodus - koolitame oma keskuses ka vanemaid.
Vanemad on parimad õpetajad, kuna nad on lapsega koos.
Suur tänu tulemast! - Aitäh teile.
Tagasi tulles kuuleme veel autismist Browni Autismikeskuse direktorilt.
PÖÖRDEPUNKT
Rohi kuivab ära, õieke närtsib...
aga meie Jumala sõna püsib igavesti. Jesaja 40:8
Nüüd teine osa autismi teemadel.
Meiega on Julic Liske, Browni Autismikeskuse asutaja ja juht
ja tema poeg Ben - õpetlane, muusik ja matemaatik.
Tere tulemast!
Pean ütlema, et enne kui edasi läheme:
kutsusin Beni pärast pingpongi mängima,
sest nägin teda väljas mängimas.
Küsin kõigepealt sinult, mis staadiumis märkasid,
et Benil on autism, ja kuidas teada said?
Ma ei teadnud, et tal oli autism, kuid midagi oli teistmoodi.
Umbes 8 kuuselt ta roomas,
ja märkasin, et midagi on teistmoodi.
Kui ta mööda põrandat ronis,
ei korjanud ta asju üles, ei uurinud neid ega pannud suhu,
nagu laps tavaliselt teeks.
Tal oli suur huvi põrandapinna vastu,
kus puupõrandal olid laiemad vahed ja ta märkas seda.
See tundus ebatavaline.
12 kuuselt märkasin, et ta ei vaadanud enam silma,
sotsiaalne silmside lakkas.
Siis ka kõne ei arenenud.
Talle pandi diagnoos 23. kuul.
See oli päris varane diagnoos selle kohta, kus elasime -
eraldiseisvas maapiirkonnas.
Palju oli teil kättesaadavat infot autismi kohta
ja selle kohta, mida teha pärast diagnoosi?
Koos diagnoosiga anti meile ülevaade.
Meile ei antud mingeid vahendeid,
v.a riiklikud vahendid, mis olid väga minimaalsed.
Kogu meie piirkonna peale oli üks logopeed saadaval.
Hakkasin ise raamatutest uurima.
Tellisin raamatupoest raamatuid, sest meil polnud arvutit.
2002. aasta ja meil polnud kodus arvutit.
Hakkasin lugema.
Olin varem seotud hambaraviga.
Mul oli natuke kogemusi meditsiiniliste uuringutega,
teadsin, mis oli oluline, mis mitte.
Hakkasin uurima, mida saan vanemana teha, kuna muid võimalusi polnud.
Ben, las ma küsin sinult:
sa oled osav muusikas, males. Mida sulle kõige rohkem teha meeldib?
Mulle meeldib teha selliseid asju...
Mulle meeldib lauamänge mängida ja muid asju koos teistega.
Ma mängin ka õues.
Mulle meeldib videomänge mängida.
Videomängud, sul on siis Wii ka? - Jah.
Oh sa poiss! Mul küll selliseid mänguasju polnud, see pole aus!
Küsin emalt: Ben on tugev matemaatikas
ja sa hoiatasid, et ma ei hakkaks temaga malet mängima,
nii et mängime siis pingpongi.
Lapsevanema jaoks, kes praegu vaatab,
ja kes on avastanud või alles saab teada,
et tema lapsel on autism.
Mida nad saaksid teha, kui neil ei ole võimalusi saadaval?
Kust nad peaksid alustama?
Lauren mainis seda juba ka,
et nad saavad uurida, kui neil on ligipääs internetile.
Ma ei tea, kui paljudel teie vaatajatel selline võimalus on.
Ka raamatutele.
Võite ühendust võtta me keskusega: www.thebrowncenter.org,
näiteks küsimustega raamatute kohta, millest olete huvitatud.
Aga käitumise uurimine - kuidas käitumine toimib,
kuidas käitumist muuta, käitumispõhised funktsioonid.
Kuidas saab vanem käitumist mõjutada?
Vanemad on kõige olulisem osa mõjutusprotsessis.
Kui kolisime ära maapiirkonnast, kus elasime,
siis inimesed vaatasid Beni, sest tal läks nii hästi.
Ta rääkis, ta suhtles, ta vaatas vestlemisel silma,
ta suhtles teiste lastega.
Mistõttu meilt küsiti, kes meid juhendas?
Vastasin, et tegime seda koos abikaasaga.
Neil oli seda raske uskuda.
Kuid meil polnud muud võimalust.
Tuli välja, et meil olid paremad tulemused,
kui ekspertide poolt juhendatud lastel,
kuna olime niivõrd seotud.
Näeme vanemaid siin, kes on väga jõukad,
ja kes lasevad ekspertidel oma lapsi juhendada.
Nende lastel ei lähe nii hästi,
kui neil, kelle vanemad on väga seotud ja kursis.
Kõige olulisem on mõista, kuidas ära tunda,
mis on hea ravi ja mis mitte.
Selleks on vaja juhendamist.
Oleme valmis küsimustele vastama.
Saame läbi kodulehe tihti küsimusi Aafrikast ja tahame aidata.
Suur aitäh tulemast!
Ben, aitäh sulle! Ootan sind pingpongi laua juures.
Tuleme kohe tagasi!
PÖÖRDEPUNKT
Sest nagu maa toob esile oma kasvud ja aed laseb võrsuda oma külvi...
...nõnda laseb ka Issand Jumal võrsuda õigust ja kiitust
...kõigi rahvaste ees. Jesaja 61:11
Tere tulemast tagasi!
Mida teeksid, kui keegi, keda imetled, teeb midagi kohutavat?
Kui kaugele läheksid, et hoida ta heakskiitu?
Kuulame, mida tegi noor naine me järgmises loos.
Mu lapsepõlv oli imetore.
Ema tegi kõike, ta oli kodune.
Kodus ootasid isetehtud küpsised ja koogid,
puhtad toad.
Debra Davisel oli kõik, mida võisid tahta.
Väljaarvatud ta päris isa.
Kui isa välja ilmus, andis ta lubadusi,
kuid harva pidas neid.
Arvasin alati, et mu bioloogiline isa tuleb ja üllatab mind,
pakub hoolitsevat suhet.
Ema üritas mind hoiatada ja ütles, et isa pole hea mees.
Ma ei saanud aru ja ei tahtnud seda kuulda.
Kui Debra sai 15, kutsus isa ta enda juurde elama.
Ta kolis hea meelega välja oma korralikust, kaitstud elust.
Isa viis ta hotelli, kus ta viibis.
Mul polnud mingit põhjust midagi kahtlustada.
Kuni tol samal õhtul hakkasin end imelikult tundma,
kui ta kutsus mind enda juurde, et heidaksin pikali ta kõrvale.
Ta võttis välja läbipaistva paki, ma polnud midagi sellist varem näinud.
Ta ütles, et tõmbaksin seda endale ninna.
Küsisin: mis see on? Ta ütles: "Võid mind usaldada, olen su isa."
Siis ta suudles mind.
Enne kui arugi sain, oli ta mu peal.
Mõistsin, et olen vahekorras oma isaga.
Hiljem lukustas Debra end vannituppa.
Ta üritas mõista, mis oli juhtunud.
Teisel pool ust üritas isa oma käitumist Piibliga õigustada.
Ta tahtis mind veenda, et selles, mis juhtus,
polnud mitte midagi valet.
Siis see ajupesu algas.
Tol õhtul rebiti Debra oma süütust lapsepõlvest
maailma, mis oli täis narkootikume, vägivalda ja prostitutsiooni.
Olin 16-aastane ja mu isal oli prostituudist tüdruksõber.
Ta selgitas seda mulle.
Ta küsis: "Kas sa võiksid ka seda teha?"
Vastasin: jah, eks ma ikka võin.
Sest arvasin, et kui seda on vaja, et ta mind armastaks, siis teen seda.
Ma polnud harjunud tänaval seisma või getos olema.
See oli hirmutav, kuid ma ei tahtnud seda välja näidata.
Isa ütles mulle: "Oled rämps, sa pole mu tütar!"
Sest kui oleksid mu tütar, oleksid gängster.
Tahtsin teha kõik, mis ta tahab, et ta mind vaid armastaks.
19-aastasena oli Debral teise mehega kaks last.
Nendel aastatel oli Debra oma isast vaba.
Ta üritas normaalset elu elada.
Kuid isa ilmus uuesti välja, kui tal oli raha või kuriteokaaslast vaja.
Debra oli 21 aastat kinni selles haiglases, kaootilises suhtes.
Tundsin, et mingi jõud tõmbas mind.
Kui kuulsin isa häält või nägin teda, siis pidin minema.
Oli aegu, kus riskisin oma tööga, oma lastega,
mis tahes see ka oli - pidin minema.
Ühe kuriteona korraldas mees pangapettusi.
Debra oli palju aega vanglas.
Lõpuks naine mõistis, mida isa ta eluga tegi.
Ta kasutas mind ära prostituudina, pankades käimisel.
Olin tema eest vanglas. Ta kasutas mind korduvalt ära.
Otsisin armastust, nüüd aga küsisin: miks sa mind vihkad?
Mida ma küll mõtlesin? Olin 36-aastane,
kui mu silmad avanesid ja nägin saatana tööd.
See oli hirmuäratav pilt.
Teadsin kohe, et ei taha temaga iial magada.
Teadsin kohe, et olen rohkem väärt.
Tahtsin koheselt elada.
Debral polnud kuhugi minna, ta oli endiselt tagaotsitav.
Ta andis end politseile üles.
Ta pööras lõpuks silmad isa pealt ja vaatas oma Taevase Isa poole.
Langesin põlvili ja ütlesin: Issand, ma ei suuda seda taluda.
Tule mu ellu, mu südamesse!
Tee mind jälle terveks.
Ja Jumal tuli.
Aja jooksul suutis Debra isale andestada.
See võtab aega. Kuid kui mõistad, et selles on vabadus,
pidin talle andestama kõik, mis ta mulle teinud oli.
Ja andestasin endale.
Vanglas tundsin rohkem vabadust, kui kunagi varem.
Seda on imelik öelda.
Siin ma olen, luku taga - ja selline vabadus tuleb mu üle.
Oled vaba, oled vaba oma isast,
sa ei pea enam selja taha vaatama.
Kui vabadus ongi see, siis jäängi siia praegu.
Kui ta vanglast vabastati,
tahtis Debra taastada lõhutud suhted oma perega.
Ta alustas oma kahe pojaga.
Nad olid täiskasvanud, ja nii palju üle elanud.
Võttis aastaid, enne kui nad ütlesid:
oled tõesti muutunud, sul on tõsi taga.
Nende armastust ja austust praegu tunda on võrratu.
Debra läks samasse vanglasse, kus leidis Kristuse,
ja jagab oma lugu vangidega.
Asjad, mida isa minu kohta rääkis, polnud tõde.
Täna tean ma tõde.
Tean, et tõde teeb su vabaks.
Sellepärast võingi rääkida oma lugu.
Seetõttu selle süü ja häbi kohta, mida 30 aastat kaasas kandsin,
võin nüüd öelda, et Jumal on andnud armu ja halastust, et sellest üle olla.
Nüüd võin elada, mitte vaid eksisteerida.
Nüüd on mul elu - olen ema, vanaema, abikaasa,
olen naine nüüd.
Olen Jumala naine nüüd.
Kui vajad abi, et üle saada häbist, mida oled läbi elanud -
siis Jeesus on su vastus, ja Ta ootab sind!
Pead vaid palvetama ja Tema poole hüüdma.
Palvetame koos.
Issand Jeesus, vajan Su abi, et saaksin üle valust, mida tunnen,
sest mind on ära kasutatud. Sina võid seda muuta.
Tervenda mu valu, võta ära häbi.
Kutsun Sind. Aamen.
Loodame, et need lood on teavitanud, julgustanud ja inspireerinud sind.
Kui soovid kuulda lisa, vaata: www.TurningPointZone.com
või Facebook/TurningPointZone.
Tänase saate lõpetab John Stoddart lauluga "Anything".
Jumala õnnistust, Näeme varsti!
Kuidas pääsen Su lähedale, kui tundud nii kaugel
Mida annaksin, et saaksin Sinuga rääkida
näost näkku
Pean edasi uskuma
Et ei lähe enam kaua
Päevani, mil võin üles vaadata
Ja see pole unenägu
Ahelad purunevad mu ümber
Olen viimaks vaba
Kui mõtled, mis Sa mulle tähendad
Oled muutnud kogu mu reaalsuse
Miski siin maailmas ei saa võtta mu südant
Teeksin ükskõik mida
Ükskõik mida Sinu jaoks
Teeksin ükskõik mida
Mida tahes Sa vaid palud
Teeksin ükskõik mida
Et vaid saaksin olla Sinuga
Kuidas jälle püsti tõusen
Iga kord kui maha kukun
Selline kummaline kõndimine
Kui mu jalad maad ei puuduta
Ma ei anna enne alla
Kuni jõuan tagasi koju
Kus tean, et Sa ootad
Avali süli
Milline taaskohtumise päev
Kui kohtume taevas
Kuidagi tean, et see kõik on seda väärt
Need pisarad, mida valan Need korrad, kui eksin
Oled teinud end nii reaalseks mulle
Tõlge: Riina Karik